खरवार
खरवार नागपुरी भाषा बोलते हैं और अन्य के साथ हिंदी। खरवार के सात उपजाति हैं जो सूरजबंशी, बेनवंशी , द्वालबन्दी, पटबन्दी, खैरी, भोगता और मंझिया हैं। रिसले (1891) ने बनिया, बा बहेरा, बेल, बैर, बमरिया, बंदिया और छोटानागपुर के खरवार के बीच कुछ और रिकॉर्ड बनाए। वे आगे बताते हैं कि पलामू खरवार में पट बंध, दुलबंध और खैरी उप जनजातियाँ हैं जहाँ दक्षिणी लोहरदगा में समुदाय के पास देसवारी, भोगता, राउत उप जनजातियाँ हैं। वे खुद को अठ्ठारह हजारी मानते हैं ।
WT:Articles for creation/मेघ
मेघ या मेग भारत का एक प्राचीन राजनीतिक और सांस्कृतिक जातीय समूह है. कर्नल कन्निंघम ने इसे भारत की आदिम जाति कहा है. वेदों में उल्लेखित शुतुद्रू नदी (‘मेगाद्री’) का नाम उस नदी के मुहानों पर मेगों/ मेघों के निवासित होने के कारण ही पड़ा. मेगद्रु/ मेगाद्री नदी को ही बाद में सताद्री और सतलज नदी कहा गया है. प्राचीन काल में मेग/ मेघ जाति का विस्तार मेगद्रु/ मेगाद्री नदी से मेघना नदी तक रहा है. वर्तमान में यह जाति भारत के 10 राज्यों और 2 केंद्र शासित राज्यों में अधिसूचित अनुसूचित जातियों में शुमार है. भारत के 8 राज्यों में यह मेघ नाम से, दो राज्यों (छतीसगढ़ और मध्यप्रदेश) में सिर्फ मेघवाल नाम से, महाराष्ट्र में मेघवाल व मेंघवार नाम से, गुजरात में मेघवाल, मेघवल, मेंघवार नाम से, राजस्थान में मेघ, मेघवाल, मेगवाल और मेंघवार नाम से, जम्मू-कश्मीर में मेघ व कबीरपंथी के नाम से, हिमाचल प्रदेश, पंजाब, चंडीगढ़, हरियाणा आदि में मेघ के नाम से अधिसूचित है. इन राज्यों में मेघ लोग भगत, आर्य-भगत, मेंह्ग (Menhg), कबीरपंथी, आदि अन्य नामों से भी जाने जाते है. मेघ शब्द व्यक्तिवाचक और गुणवाचक शब्द है और इसके साथ जुड़े ‘वाल’ का अर्थ ‘समूह’ या ‘वंशज’ से हैं. ‘पीपल ऑफ़ इंडिया-राजस्थान’ में मेघ जाति की उत्पति या निकास एक ऐसे ऋषि से हुआ बताया गया है, जिसमें बादलों से वर्षा कराने की शक्ति थी, अस्तु उस ऋषि को मेघ कहते थे. मारवाड़ मर्दुम शुमारी में भी मेघ जाति की उत्पत्ति ‘मेघ ऋषि’ से होना उल्लेखित किया गया है और ‘मेघ’ को ब्राह्मण उल्लेखित किया है. बॉम्बे गजेटियर में मेघवालों की उत्पति और उनकी प्राचीनता के बारे में उल्लेख है कि –-मेग, संभवतः तिमुर के मेगियन (Magians of Timur) है, जो रियासी जम्मू और अख़नूर की वृहद् जनसंख्या है, ये निम्न जाति मूल-प्रजाति (pure race) है, दूसरी जगहों में यह बहिष्कृत या जाति-बाह्य है. ये संभवतः आर्यन के मेकी (Mekie) है और मेखोवल उनसे ही सम्बंधित है. ये सारस्वत ब्राह्मण होने का दावा करते है. बुर्नेस (Burnes) इन्हें दक्षिण थार की मूल प्रजाति (aboriginal race) मानता है. ये निचले- सिंध के मेहर (Mehar) और बलूचिस्तान के मेघरी (Meghari) हैं. ये प्लिनी ( Pliny ) के मेगरी (Megari) या मेगाल्लाए (Megallae) है और ये राजपूत-इतिवृत्त में मोकर (Mokar) हैं. पंजाब कास्ट्स में भी मेघ जाति की उत्पत्ति किसी मेघ नामक व्यक्ति से ही हुई बताई गई है. इन सब प्रसंगों में मेघ जाति अपना सम्बन्ध मेघ यानि बादल से जोडती है, जिसका उल्लेख ऋग्वेद में हुआ है और इस जाति की मान्यता है कि इस धरती पर सबसे पहले मेघ ही हुआ, उसी की संतति में बाकी सभी जातियां है. राजस्थानी शब्दकोष में मेघ को एक वंश का नाम बताया गया है. आर्यों के भारत-आगमन से पूर्व यह मेघ भारत में निवासित रही एक प्राचीन आदिम-जाति है. राजपूतों के परिघटन के समय कई अन्य समूह भी इस जाति में शामिल हुए. मूलतः यह ऋग्वैदिक काल में सिन्धु नदी और उसकी सहायक नदियों के किनारों पर बसने वाला एक राजनैतिक और सांस्कृतिक समूह था, इस में कोई संदेह नहीं रह जाता है.